เรื่องเกิดขึ้นเมื่อที่20 21.50-22.30 ได้มีอะไรกับแฟนค่ะ แต่เขาไม่ได้สวมถุงยางและเขาได้เอาเข้าแค่ส่วนหัวของอวัยวะเพศชาย และวนอยู่บริเวณรอบนอกสลับกันค่ะ ได้เกิดการหลั่งนอกออกมา และเขาได้ช่วยฉันโดยมือของเขาอีกข้างไม่แน่ใจว่าโดนน้ำอสุจิที่หลั่งออกมามั้ย แบบนี้ควรทานยาคุมฉุกเฉินได้มั้ยคะ อยู่ในช่วงของประจำเดือนวันที่8ที่ใกล้จะหมดค่ะ ( เคยทานยาคุมฉุกเฉินไปเมื่อ 19/11 และ 3/12ค่ะ ) เสี่ยงตั้งครรภ์มั้ยคะ
สวัสดีค่ะ การมีเพศสัมพันธ์ในวันที่ 20 ธ.ค. หากเป็นวันที่ 8 ของการมีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ ซึ่งหากมีการสอดใส่อวัยวะเพศเข้าออกช่องคลอด แล้วมีการหลั่งน้ำอสุจิออกมา โดยหากหลั่งโดนบริเวณปากช่องคลอด ก็ย่อมมีโอกาสตั้งครรภ์ได้ค่ะ ดังนั้น ก็อาจต้องพิจารณาทานยาคุมฉุกเฉินไป โดยหากยังไม่เกิน 72 ชั่วโมง ก็ยังสามารถทานป้องกันได้อยู่ แต่ยาคุมฉุกเฉินก็ไม่สามารถช่วยป้องกันการตั้งครรภ์ได้ 100% ค่ะหากมีเพศสัมพันธ์บ่อย ก็ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ